Helsingin Satama

pienoiskuva|Tavaraliikennettä Katajanokan terminaalissa.
Helsingin satama (, LOCODE: FI HEL tai FI VSS (Vuosaari)) on Helsingin kaupungin omistaman Helsingin Satama Oy:n ylläpitämä matkustaja- ja tavaraliikenteen satama. Sen muodostavat kolme maantieteellisesti toisistaan erillään sijaitsevaa satama-aluetta, jotka palvelevat erityisesti Suomen ulkomaankaupan yrityksiä tavaraliikenteessä. Helsingin sataman vahvuuksia ovat säännöllinen ja tiheä laivaliikenne yhdistettynä monipuolisiin satamapalveluihin. 

Helsingin Satama on Suomen vilkkain matkustajasatama ja huomattava rajanylityspaikka, josta on yhteydet Tallinnaan, Tukholmaan ja Travemündeen. Se on myös yksi Euroopan vilkkaimmista ulkomaanliikenteen matkustajasatamista. Vuonna 2019 Helsingin Sataman kautta kulki ennätykselliset 12,2 miljoonaa matkustajaa. Vuonna 2024 matkustajia oli 9,4 miljoonaa, joista 7,5 miljoonaa kulki välillä Helsinki ja Tallinna. Nousu yhdeksi Euroopan vilkkaimmista satamista selittyy suurelta osin juuri Helsingin ja Tallinnan välisellä laivaliikenteellä.

Helsingin Satama on omistanut vuoden 2017 alusta lähtien 60 % Loviisan satamassa toimivasta Loviisan satamayhtiöstä. Yhtiön toinen omistaja 40 % osuudella on Loviisan kaupunki. Loviisan satama on mekaaniseen metsäteollisuuteen ja irtolasteihin erikoistunut joustava palvelukeskus. 

2000-luvulla sataman toiminta on merkittävästi uudistunut erilaisten suurhankkeiden myötä. Ensimmäinen huomattava muutos oli Vuosaaren sataman avaaminen vuoden 2008 lopussa, jolloin Sörnäisten satama lakkautettiin kokonaan ja Länsisatama muutettiin vain matkustajaliikenteen käyttöön. Toinen suurinvestointi oli Jätkäsaaren Länsiterminaali 2, joka avattiin vuonna 2017 ja joka korvasi vanhan, vuonna 2025 puretun, Länsiterminaali 1:n. Kolmantena suurhankkeena suunnitellaan uudistusta, jossa Helsingin ja Tallinnan välinen matkustaja-autolauttaliikenne keskitettäisiin Länsisatamaan, jolloin Eteläsatamaan jäisi vain Tukholman liikenne. Muutoksen myötä iso osa Eteläsatamasta vapautuisi kaupunkirakentamiselle.

 Satamat 
Helsingin Satama -osakeyhtiön ylläpitämät Helsingin satamanosat:

SatamaTyyppiMatkustajaterminaalitMatkustajaliikenteen reititLiikennöitsijät Eteläsatama  matkustaja-autolauttaliikenne ja kansainvälinen risteilyliikenne    Länsisatama Länsiterminaali 2 Helsinki–Tallinna   Vuosaaren satama rahtilaivaliikenne, matkustaja-rahtilaivaliikenne ja matkustaja-autolauttaliikenne Hansaterminaali   

 Entiset satamat 
pienoiskuva|Myös Sompasaarena tunnetun Sörnäisten sataman toiminta päättyi vuonna 2008.
 Pohjoissatama, kaupungin pääsatama 1800-luvulle asti
 Sörnäisten satama (1863–2008), matkustaja- ja tavaraliikenne
 Herttoniemen satama (1937–1992), tavara- ja öljysatama 
 Laajasalon satama (1951–2010), öljysatama 

Liikennemäärät

Vuonna 2019 Helsingin Satama oli Euroopan suurin ulkomaan matkustajaliikenteen satama 12,2 miljoonalla matkustajallaan. Lisäksi Eteläsataman alueelta operoidaan muun muassa Helsingin sisäisen liikenteen Suomenlinnan lauttoja ja Porvoon risteilyaluksia.

Helsingin sataman vuosittainen matkustaja- ja rahtimäärä: 
Vuosi20102011201220132014201520162017201820192020miljoonaa matkustajaa 10,4010,9710,610,710,911,211,611,811,611,64,8miljoonaa tonnia10,911,110,710,510,811,412,514,314,714,413,3
* Tämä luku sisältää vain ulkomaan matkustaliikenteen.

 Matkustajaliikenne 
pienoiskuva|M/S Viking XPRS liikennöi Katajanokalta Tallinnan A-terminaaliin.
pienoiskuva|Länsiterminaali 2 valmistui Jätkäsaareen vuonna 2017.
pienoiskuva|Eteläsataman satamatoimintoja vähennetään 2020-luvulla, kun Olympiaterminaali poistuu käytöstä.
Säännöllisessä linjaliikenteessä matkustaneiden määrä oli vuonna 2024 9,4 miljoonaa.

Kansainvälisen risteilyliikenteen käytössä on kuusi laituria, joista kolme sijaitsee Hernesaaressa Länsisatamassa ja toiset kolme Eteläsatamassa. Vuonna 2019 kansainvälisillä risteilyaluksilla Helsinkiin saapui 605 000 matkailijaa.

Helsingin Sataman osuus Manner-Suomen ja ulkomaiden välisestä matkustajalinjaliikenteestä on 81,1 %.
Linjaliikenne2020201920182017Tukholma375 6762 261 8132 286 0002 334 977Tallinna4 097 1408 922 8128 846 0009 003 244Travemünde84 175157 996151 000148 417Maarianhamina50 45648 31744 00043 011Muut149 23624 499221 000261Matkustajat yhteensä4 756 68511 611 12111 558 00011 776 254

Kansainväliset risteilymatkustajat201920182017Kv. risteilymatkustajat yhteensä604 756518 355477 666Risteilyaluksia, kpl304285266

 Tavaraliikenne 
pienoiskuva|Vuosaaren satama palvelee erityisesti tavaraliikennettä.
pienoiskuva|Länsisataman kautta kulkee matkustajaliikenteen ohella myös kuorma-autoja.

Helsingin Sataman kautta kuljetettiin vuonna 2020 rahtia yhteensä 13,3 miljoonaa tonnia.

Tavaraliikenne2020201920182017Yksilöity tavaraliikenne (tuonti ja  vienti)11 106 00411 807 83412 012 00011 883 910Bulkkitavaraliikenne (tuonti ja vienti)1 370 8751 731 0212 517 0002 148 403Ulkomainen tavaraliikenne (tuonti ja  vienti)13 237 24814 372 35914 529 00014 032 313Rannikkoliikenne yhteensä62 949157 921185 000242 751Kokonaistavaraliikenne yhteensä13 300 19714 530 28114 714 00014 275 064

 Konttiliikenne 
Kaikkiaan vuoden 2024 aikana konttiyksikköinä kulki 444 000 TEU:ta tavaraa. 
Konttiliikenne2020201920182017Lastikontit361 200382 244372 993363 413Tyhjät kontit146 147151 739136 539127 751Kaikki kontit yhteensä507 346533 983509 532491 164Lastikontit yhteensä, tonnia3 861 8524 211 6144 024 0193 889 288
Konttiluvut ilmoitettu mitoilla TEU (twenty-foot equivalent units) = 20 jalan merikonttia vastaava tilavuusmitta.

Lähteet

 Aiheesta muualla 

 Helsingin satama - maamme suurin satama, Helsingin Sanomat, 04.04.1937, nro 89, s. 16, Kansalliskirjaston digitaaliset aineistot

Luokka:Helsingin kaupungin yhtiöt
*